techiaith/cofnodycynulliad_en-cy huggingface dataset:
English: Morriston is crucial as regards health services as a major hospital that serves such a large population. But, he is saying that the Welsh Government has done this. This isn't the view of Welsh Government. When you have a situation where people are strongly in favour of one site or another, the only thing you can do is establish an expert panel, as happened. That panel has presented its recommendation to the public. We know what they are and it's up to the health boards now to collaborate to ensure that we do secure a centre. We know that it's impossible to get two centres - we know that - but it's crucially important now that the recommendations are considered and that a decision is made. But, as regards Welsh Government, we have no view, because the panel has submitted the recommendations and it's now in the hands of the health board. If there is no agreement between the health boards, then, of course, it will come to Welsh Ministers and then every fact would have to be considered as regards the siting.
Welsh: Mae Treforys yn hollbwysig ynglŷn â gwasanaethau iechyd fel ysbyty mawr sydd yn gwasanaethau sut gymaint o bobl. Ond, mae'n sôn am y ffaith bod Llywodraeth Cymru wedi gwneud hyn. Nid barn Llywodraeth Cymru yw hwn. Pan fydd gennych chi sefyllfa fel hyn, lle mae yna bobl yn gryf o blaid un safle neu'r llall, yr unig ffordd y gallwch chi ddelio ag e yw sefydlu panel annibynnol. Dyna'n gwmws sydd wedi digwydd. Mae'r panel hwnnw wedi rhoi ei argymhellion mas i'r maes cyhoeddus. Rydym ni'n gwybod beth ŷn nhw, mae'n fater nawr i'r byrddau iechyd weithio gyda'i gilydd er mwyn sicrhau bod canolfan yn dod. Rydym ni'n gwybod ei bod hi'n amhosibl cael dwy - rydym ni'n gwybod hynny - dwy ganolfan, ond, wrth gwrs, mae'n hollbwysig nawr fod yr argymhellion yn cael eu hystyried ac, wrth gwrs, fod penderfyniad yn dod. Ond, ynglŷn â Llywodraeth Cymru, nid oes gyda ni farn, achos y ffaith bod yna banel wedi rhoi'r argymhellion ac mae nawr yn nwylo'r bwrdd iechyd. Os nad oes unrhyw fath o gytuno ynglŷn â byrddau iechyd, wedyn, wrth gwrs, byddai fe'n dod i Weinidogion Cymru ac wedi hynny, wrth gwrs, byddai'n rhaid ystyried pob ffaith ynglŷn â ble dylai'r safle fod.
English: Well, it's three years since the expert panel was set up to consider the location of the new unit, and, in that time, neither Cardiff nor Bristol have got any closer to Aberystwyth or Haverfordwest, let alone places in my region. The head of the independent panel, as we heard, is now speaking of moving the burns unit from Morriston to Cardiff and that, for me, raises questions about quite how these recommendations are being made in the first place. Morriston is just about to receive £2 million towards investment in response to cardiac emergency times, for which we are grateful, but it's obviously a material consideration in that decision, the length of time it takes ambulances to travel. I accept that care in transit is a material issue, but, if it's being taken into consideration for deciding where emergency cardiac services are to be improved, why isn't it such a material consideration in where trauma services are to be improved? I appreciate it's not your opinion, but it will form the Cabinet Secretary's decision. I'm hoping to hear that transit time will be something that is taken more seriously than it currently seems to be.
Welsh: Wel, mae tair blynedd ers i'r panel arbenigol gael ei sefydlu i ystyried lleoliad yr uned newydd, ac, yn y cyfnod hwnnw, nid yw Caerdydd na Bryste wedi dod yn nes at Aberystwyth na Hwlffordd, heb sôn am fannau yn fy rhanbarth i. Mae pennaeth y panel annibynnol, fel y clywsom, yn sôn nawr am symud yr uned losgiadau o Dreforys i Gaerdydd ac mae hynny, i mi, yn codi cwestiynau ynghylch sut yn union y mae'r argymhellion hyn yn cael eu gwneud yn y lle cyntaf. Mae Treforys ar fin derbyn £2 filiwn tuag at fuddsoddiad mewn ymateb i amseroedd cardiaidd brys, yr ydym ni'n ddiolchgar amdano, ond mae'n amlwg yn ystyriaeth berthnasol yn y penderfyniad hwnnw, faint o amser y mae'n ei gymryd i ambiwlansys deithio. Rwy'n derbyn bod y gofal wrth ar y daith yn fater perthnasol, ond, os caiff ei ystyried ar gyfer penderfynu lle mae gwasanaethau cardiaidd brys am gael eu gwella, pam nad yw'n ystyriaeth berthnasol o ran ble mae gwasanaethau trawma am gael eu gwella? Rwy'n sylweddoli nad dyma eich barn chi, ond bydd yn llywio penderfyniad Ysgrifennydd y Cabinet. Rwy'n gobeithio clywed y bydd amser cludo yn rhywbeth a fydd yn cael ei gymryd yn fwy o ddifrif nag y mae'n ymddangos ei fod ar hyn o bryd.
English: Well, it might. It depends, of course, if the health boards agree or not. If they don't, then of course it will come to the Cabinet Secretary for decision. Wherever you place the trauma centre, there will be people who are more than an hour away from it. It's inevitable; the geography dictates that. Of course, we have air ambulances that are able to assist in terms of bringing people to hospitals more quickly. But the independent panel has made its recommendations; they're out in the open now. It's now for the health boards to decide amongst themselves what the most effective way should be of establishing a major trauma centre - not just a centre, but a trauma network as well. It can't all be about one centre, important though that centre is, wherever it goes; it has to be about establishing a proper, responsive network to trauma that can feed into that trauma centre in the most appropriate time.
Welsh: Wel, efallai. Mae'n dibynnu, wrth gwrs, os yw'r byrddau iechyd yn cytuno ai peidio. Os nad ydynt, yna wrth gwrs bydd yn dod at Ysgrifennydd y Cabinet i gael penderfyniad. Ble bynnag y byddwch chi'n lleoli'r ganolfan trawma, bydd pobl sydd dros awr oddi wrthi. Mae'n anochel; mae'r ddaearyddiaeth yn penderfynu hynny. Wrth gwrs, mae gennym ni ambiwlansys awyr sy'n gallu cynorthwyo o ran dod â phobl i ysbytai yn gyflymach. Ond mae'r panel annibynnol wedi gwneud ei argymhellion; maen nhw'n gyhoeddus erbyn hyn. Mater i'r byrddau iechyd nawr yw penderfynu ymhlith eu hunain beth ddylai'r ffordd fwyaf effeithiol fod o sefydlu canolfan trawma mawr - nid canolfan yn unig, ond rhwydwaith trawma hefyd. Ni all y cwbl ymwneud ag un ganolfan, er mor bwysig yw'r ganolfan honno, lle bynnag y mae'n mynd; mae'n rhaid iddo ymwneud â sefydlu rhwydwaith priodol, ymatebol i drawma a all gyfrannu at y ganolfan drawma honno yn yr amser mwyaf priodol.
English: Diolch, Llywydd. First Minister, I can join with the concerns of my colleagues regarding the major trauma centre being located in Cardiff and the possible losses of services at Morriston. We know that, when services move, others tend to follow them. Now, in this case, there is no service move because it's a new service, but what I want is guarantees that services at Morriston stay in Morriston, because they've built up a reputation, they've built up a service delivery for local people, and I don't want to see that damaged in any way whatsoever. It's important that Morriston stays, not just a leader of that network, but that the services it has stay.
Welsh: Diolch, Llywydd. Prif Weinidog, a gaf i ymuno â phryderon fy nghyd-Aelodau am y brif ganolfan drawma yn cael ei lleoli yng Nghaerdydd a'r colledion posibl o wasanaethau yn Nhreforys. Gwyddom, pan fydd gwasanaethau'n symud, bod eraill yn tueddu i'w dilyn. Nawr, yn yr achos hwn, nid oes unrhyw wasanaeth yn symud gan ei fod yn wasanaeth newydd, ond yr hyn yr wyf i ei eisiau yw sicrwydd y bydd gwasanaethau yn Nhreforys yn aros yn Nhreforys, gan eu bod nhw wedi datblygu enw da, maen nhw wedi adeiladu darpariaeth gwasanaeth ar gyfer pobl leol, ac nid wyf eisiau gweld hynny'n cael ei niweidio mewn unrhyw fodd o gwbl. Mae'n bwysig bod Treforys yn aros, nid dim ond fel arweinydd y rhwydwaith hwnnw, ond bod y gwasanaethau sydd ganddo'n aros hefyd.
English: Morriston is bound to be an important district general hospital. It provides many specialised services for the hospitals further west in order for those hospitals to be able to provide the services for their people. I know that - . I've been told by consultants who work in Morriston that they often work in the hospitals further west as well. So, there's no question of Morriston losing its status as one of our most important DGHs. Wherever the trauma centre goes, and that is something for the health boards to decide, it's important, as I said, that that network is in place. At the end of the day, this is about providing more specialised and better care for people who are deeply in need of that care. We don't have a trauma centre; we need one. It is based in the south, that's true, but we need to have one trauma centre wherever that goes. But, certainly, as far as Morriston is concerned, it remains a big hospital serving an important city and will continue to provide specialised services, not just for Swansea, but for further west as well.
Welsh: Mae Treforys yn siŵr o fod yn ysbyty cyffredinol dosbarth pwysig. Mae'n darparu llawer o wasanaethau arbenigol i'r ysbytai ymhellach i'r gorllewin er mwyn i'r ysbytai hynny allu darparu'r gwasanaethau i'w pobl. Rwy'n gwybod bod - . Mae meddygon ymgynghorol sy'n gweithio yn Nhreforys wedi dweud wrthyf eu bod yn aml yn gweithio yn yr ysbytai ymhellach i'r gorllewin hefyd. Felly, nid oes unrhyw gwestiwn y bydd Treforys yn colli ei statws fel un o'n Ysbytai Cyffredinol Dosbarth pwysicaf. Lle bynnag y bydd y ganolfan trawma'n mynd, ac mae hynny'n rhywbeth i'r byrddau iechyd ei benderfynu, mae'n bwysig, fel y dywedais, bod y rhwydwaith hwnnw ar waith. Yn y pen draw, mae hyn yn ymwneud â darparu gofal mwy arbenigol a gwell i bobl sydd wir angen y gofal hwnnw. Nid oes gennym ni ganolfan drawma; mae angen un arnom ni. Mae wedi ei lleoli yn y de, mae hynny'n wir, ond mae angen i ni gael un canolfan drawma lle bynnag y bydd honno'n mynd. Ond, yn sicr, cyn belled ag y mae Treforys yn y cwestiwn, mae'n dal yn ysbyty mawr sy'n gwasanaethu dinas bwysig a bydd yn parhau i ddarparu gwasanaethau arbenigol, nid yn unig i Abertawe, ond ymhellach i'r gorllewin hefyd.
English: The next item is the business statement and announcement, and I call on Jane Hutt, the leader of the house. Jane Hutt.
Welsh: Yr eitem nesaf yw'r datganiad a'r cyhoeddiad busnes, ac rydw i'n galw ar Jane Hutt, arweinydd y tŷ. Jane Hutt.
English: Diolch, Llywydd. I have no changes to make to today's agenda. Business for the next three weeks is as set out on the business statement and announcement found among the meeting papers available to Members electronically.
Welsh: Diolch, Llywydd. Nid oes gennyf unrhyw newidiadau i'w gwneud i agenda heddiw. Mae'r busnes ar gyfer y tair wythnos nesaf fel y'i nodir ar y datganiad a'r cyhoeddiad busnes sydd i'w gweld yn y papurau cyfarfod sydd ar gael i'r Aelodau yn electronig.
English: As we are about to enter discussions on the Minister's Welsh language White Paper, there are still some outstanding matters regarding standards that need completing, and I'm wondering whether we could have an early statement, please, on the timetable for publication of the Welsh language standards in health services.
Welsh: Gan ein bod ar fin ddechrau trafodaethau ar Bapur Gwyn y Gweinidog ar gyfer y Gymraeg, mae yna rai materion yn ymwneud â safonau y mae angen eu cwblhau o hyd, ac roeddwn i'n meddwl tybed a gawn ni ddatganiad cynnar, os gwelwch yn dda, ar yr amserlen ar gyfer cyhoeddi safonau'r Gymraeg yn y gwasanaethau iechyd.
English: We do, of course, have a debate on the business statement coming up next week, and I'm sure that will include reference to the standards.
Welsh: Mae gennym ni, wrth gwrs, ddadl ar y datganiad busnes yn digwydd yr wythnos nesaf, ac rwy'n siŵr y bydd hynny'n cynnwys cyfeiriad at y safonau.
English: I want to ask for two Government statements. Firstly, as we know, not just in Cambridge and around major American universities, but in European cities such as Aarhus in Denmark and Mannheim in Germany, the university sector acts as an economic driver. Can I ask that the Welsh Government makes a statement on how it sees the university sector in Wales helping create wealth in Wales, either via science parks or promoting entrepreneurship? The second statement I want to request - and it follows on from a question Dawn Bowden raised last week - is on the action being taken to monitor the progress made in cases of defective wall cavity insulation in Wales. I have had several complaints, as a constituency Member, about this. I know that other Members have, and I'm sure most Members who I've talked to - . Or I know most Members I've talked to have, and I can see no reason why almost all Members here will not have had those problems, and it does have a serious effect on those who are being affected by it. So, can I ask for a Government statement on the size of the problem and what they see as a way out of it? And I also know the problems that exist when the Government made the decision, instead of having one insurance company, they put it out to competition - a word that always makes me shiver - and the fact that it makes life very difficult, then, to find out who is responsible.
Welsh: Rwyf eisiau gofyn am ddau ddatganiad gan y Llywodraeth. Yn gyntaf, fel y gwyddom, mae'r sector prifysgolion yn gweithredu fel sbardun economaidd, nid yn unig yng Nghaergrawnt ac ymhlith prifysgolion mawr America, ond mewn dinasoedd Ewropeaidd fel Aarhus yn Nenmarc a Mannheim yn yr Almaen. A gaf i ofyn i Lywodraeth Cymru wneud datganiad ar sut y mae'n gweld sector prifysgolion Cymru yn helpu i greu cyfoeth yng Nghymru, naill ai trwy barciau gwyddoniaeth neu drwy hyrwyddo entrepreneuriaeth? Yr ail ddatganiad yr hoffwn ofyn amdano - ac y mae'n dilyn cwestiwn a godwyd gan Dawn Bowden yr wythnos diwethaf - ar y camau sy'n cael eu cymryd i fonitro'r cynnydd a wnaed mewn achosion o insiwleiddio waliau dwbl mewn modd diffygiol yng Nghymru. Rwyf wedi cael sawl cwyn, fel Aelod etholaethol, am hyn. Rwy'n gwybod bod Aelodau eraill, ac rwy'n siŵr bod y rhan fwyaf o'r Aelodau yr wyf i wedi siarad â nhw - . Neu rwy'n gwybod bod y rhan fwyaf o Aelodau yr wyf i wedi siarad â nhw wedi cael, ac ni allaf weld unrhyw reswm pam na fydd bron pob Aelod yma wedi cael y problemau hyn, ac mae'n cael effaith ddifrifol ar y rhai yr effeithir arnynt. Felly, a gaf i ofyn am ddatganiad gan y Llywodraeth ar faint y broblem ac ar yr hyn yr ystyrir yn ffordd allan ohoni? Ac rwyf hefyd yn gwybod y problemau a oedd yn bodoli pan wnaeth y Llywodraeth y penderfyniad, yn hytrach na chael un cwmni yswiriant, fe'i rhoddwyd allan i gystadleuaeth - gair sy'n fy ngwneud i grynu bob amser - yn ogystal â'r ffaith ei fod yn gwneud bywyd yn anodd iawn, wedyn, i ddarganfod pwy sy'n gyfrifol.
English: I thank Mike Hedges for those two questions. In terms of your first question, of course Wales's universities are already, and indeed benefit from best practice such as the examples you give - Aarhus in Denmark and Mannheim in Germany. Of course, one of the ways that it does this is by fully engaging, as West Wales and the Valleys, with EU programmes like Manumix, and that encourages the sharing of best practice in the advanced manufacturing sector. But I would follow on from a question to, and a response by, the First Minister earlier on this afternoon, that, if the proposed tidal lagoon at Swansea is approved, which I know, across this Chamber, we all want and expect, it would present a golden opportunity for Swansea to seize national leadership on tidal lagoon research, technology, commercialisation, and supply chains, as Aarhus in Denmark has done with wind energy. On your second question, it is important to report that the Cabinet Secretary for Environment and Rural Affairs has agreed changes to the competent person scheme requirements to help ensure insulation is not installed to unsuitable properties from 1 October. For existing installations, officials will be meeting with the main guarantee provider, the Cavity Insulation Guarantee Agency, to discuss progress in resolving outstanding claims.
Welsh: Diolch i Mike Hedges am y ddau gwestiwn yna. O ran eich cwestiwn cyntaf, wrth gwrs, mae prifysgolion Cymru eisoes, ac yn wir, yn elwa ar arfer gorau, fel yr enghreifftiau yr ydych chi'n eu rhoi - Aarhus yn Denmarc a Mannheim yn yr Almaen. Wrth gwrs, un o'r ffyrdd y mae'n gwneud hyn yw trwy ymgysylltu'n llawn, fel Gorllewin Cymru a'r Cymoedd, gyda rhaglenni'r UE fel Manumix, ac mae hynny yn annog y broses o rannu arfer gorau yn y sector gweithgynhyrchu uwch. Ond rwyf am ddilyn trywydd cwestiwn i'r Prif Weinidog a'r ymateb iddo yn gynharach y prynhawn yma, sef, pe cymeradwyir y morlyn llanw arfaethedig yn Abertawe, y gwn, ar draws y Siambr hon, ein bod i gyd ei eisiau ac yn ei ddisgwyl, y byddai hyn yn gyfle euraidd i Abertawe arwain yn genedlaethol ar waith ymchwil, technoleg, masnacholi a chadwyni cyflenwi o gwmpas y morlyn llanw, fel y mae Aarhus yn Denmarc wedi'i wneud gydag ynni gwynt. O ran eich ail gwestiwn, mae'n bwysig adrodd bod Ysgrifennydd y Cabinet dros yr Amgylchedd a Materion Gwledig wedi cytuno ar newidiadau i ofynion y cynllun personau cymwys er mwyn helpu i sicrhau nad yw deunydd insiwleiddio yn cael ei osod mewn eiddo anaddas o 1 Hydref ymlaen. Ar gyfer gosodiadau presennol, bydd swyddogion yn cwrdd â'r prif ddarparwr gwarant, yr Asiantaeth Gwarantau Inswleiddio Waliau Dwbl, i drafod cynnydd o ran ymdrin â hawliadau sy'n dal heb eu datrys.
English: Can we have a statement from the Cabinet Secretary for the Economy and Transport on the obligations on local authorities to maintain safe highways and install traffic calming? Residents in the Pant Ddu Road area of Crumlin are working hard, and have been for many years, to secure traffic calming in their area. There's been a doubling in the volume of traffic and the average speeds are now exceeding thresholds that I understand are needed for action in terms of the installation of traffic-calming measures. But it has been insinuated by the local authority that personal injury incidents or worse have to occur before criteria are met. So, can we have clarification on what the national guidance is for local authorities in terms of determining how an area can reach a criteria for traffic-calming measures before someone is hurt or worse?
Welsh: A gawn ni ddatganiad gan Ysgrifennydd y Cabinet dros yr Economi a Thrafnidiaeth ar y rhwymedigaethau sydd gan awdurdodau lleol i gynnal priffyrdd diogel a chyflwyno mesurau gostegu traffig? Mae trigolion ardal Heol Pant Ddu yng Nghrymlyn yn gweithio'n galed, ac wedi gwneud hynny ers blynyddoedd lawer, i sicrhau gostegu traffig yn eu hardal nhw. Mae maint y traffig wedi dyblu ac mae'r cyflymder cyfartalog bellach yn uwch na'r trothwyon sydd, yr wyf ar ddeall, yn angenrheiddiol ar gyfer gosod mesurau gostegu traffig. Ond mae'r awdurdod lleol wedi ensynio bod yn rhaid i ddigwyddiadau anaf personol neu waeth ddigwydd cyn i'r meini prawf gael eu bodloni. Felly, a gawn ni eglurhad ynghylch beth yw'r canllawiau cenedlaethol ar gyfer awdurdodau lleol o ran penderfynu ar sut y gall ardal gyrraedd meini prawf ar gyfer mesurau gostegu traffig cyn i rywun gael ei anafu neu waeth na hynny?
English: Well, I'm sure many Members will agree with Steffan Lewis about these pressures that are being put on our local communities - particularly, of course, you refer to Crumlin in your area. The Cabinet Secretary, I'm sure, would want to clarify the lines of responsibility in terms of local authorities, also, the criteria in terms of our road safety grant schemes, which, of course, local authorities can apply for, and we allocate as a Welsh Government. So, I'm sure that the Cabinet Secretary would be happy to clarify and share that with all Members.
Welsh: Wel, rwy'n siŵr y bydd llawer o Aelodau'n cytuno â Steffan Lewis am y pwysau hyn sy'n cael eu rhoi ar ein cymunedau lleol - yn arbennig, wrth gwrs, rydych chi'n cyfeirio at Grymlyn yn eich ardal chi. Byddai Ysgrifennydd y Cabinet, rwy'n siŵr, eisiau egluro'r llinellau cyfrifoldeb o ran awdurdodau lleol, hefyd, y meini prawf o ran ein cynlluniau grantiau diogelwch ffyrdd, y mae awdurdodau lleol, wrth gwrs, yn gallu gwneud cais amdanynt, ac yr ydym ninnau'n eu dyrannu fel Llywodraeth Cymru. Felly, rwy'n siŵr y byddai Ysgrifennydd y Cabinet yn fodlon egluro a rhannu hynny gyda'r Aelodau i gyd.
English: Further to my cross-party statement, I wish to request a statement to this place on the status of music support services across Wales, the availability to Wales's school pupils of affordable access to instrumental tuition and orchestral access, and the proposed benefit to Wales of a new national music performance strategy for Wales.
Welsh: Yn ychwanegol at fy natganiad trawsbleidiol, hoffwn i ofyn am ddatganiad yn y lle hwn ar statws gwasanaethau cymorth i gerddoriaeth ledled Cymru, yr hyn sydd ar gael i ddisgyblion ysgolion Cymru o ran cyfleoedd fforddiadwy i gael hyfforddiant offerynnol a chymryd rhan mewn cerddorfeydd, a'r budd arfaethedig i Gymru o gael strategaeth perfformio cerddoriaeth genedlaethol newydd i Gymru.
English: I think we're very well aware of Rhianon Passmore's support and advocacy for this, in terms of access and opportunities for music education in our schools, and I'm sure that the Cabinet Secretary will be updating in due course.
Welsh: Rwy'n credu ein bod ni'n ymwybodol iawn o gefnogaeth ac eiriolaeth Rhianon Passmore i hyn, o ran mynediad a chyfleoedd ar gyfer addysg gerddorol yn ein hysgolion, ac rwy'n siŵr y bydd Ysgrifennydd y Cabinet yn rhoi'r wybodaeth ddiweddaraf maes o law.
English: Cabinet Secretary, can I ask for a debate in Government time on the impact of welfare reform on devolved services in Wales? It has been some time since we've debated this issue here. As you're aware, universal credit had its full service roll-out in Torfaen in July - the second part of Wales to go live on the full service - and already the signs are deeply worrying. The six-week wait for people to have to receive their money - I know very few people who could manage without six weeks' income - is already resulting in an increased use of the food bank locally, and there are very alarming signs about the level and quality of information being provided by things like the employment and support allowance helpline, the universal credit helpline and Jobcentre Plus. I think it would be very beneficial if we were able to debate these issues and to exert some influence on the UK Government for the impact this is having on our communities and our devolved services.
Welsh: Ysgrifennydd y Cabinet, a gaf i ofyn am ddadl yn amser y Llywodraeth ar effaith diwygio lles ar wasanaethau datganoledig yng Nghymru? Bu peth amser ers i ni drafod y mater hwn yn y fan yma. Fel y gwyddoch, cyflwynwyd gwasanaeth llawn ar gyfer credyd cynhwysol yn Nhorfaen ym mis Gorffennaf - yr ail ran o Gymru i gael y gwasanaeth llawn - ac mae'r arwyddion yn achosi pryder mawr. Mae'r faith bod pobl yn gorfod aros chwe wythnos i gael eu harian - ychydig iawn o bobl yr wyf i'n eu hadnabod a allai ymdopi heb chwe wythnos o incwm - eisoes yn arwain at fwy o ddefnydd o'r banc bwyd yn lleol, ac mae arwyddion brawychus iawn ynglŷn â lefel ac ansawdd yr wybodaeth sy'n cael ei darparu gan bethau fel y llinell gymorth lwfans cyflogaeth a chymorth, y llinell gymorth credyd cynhwysol a'r Ganolfan Byd Gwaith. Rwy'n credu y byddai'n fuddiol iawn pe byddem ni'n gallu trafod y materion hyn a dylanwadu rhywfaint ar Lywodraeth y DU am yr effaith y mae hyn yn ei gael ar ein cymunedau a'n gwasanaethau datganoledig.